Knap halv fem søndag morgen anholdte Nordjyllands Politi en 18-årig mand. Det formodes, at det var ham, der kort tid forinden anholdelsen havde stukket en 21-årig mand i halsen med en kniv i Jomfru Ane Gade i Aalborg. Den 21-årige blev kørt til Aalborg Sygehus, hvor han blev behandlet. Hans tilstand er nu stabil. Den 18-årige mand skal fremstilles i grundlovsforhør søndag klokken 13 i retten i Aalborg, hvor anklageren vil begære lukkede døre.

Referat:
En mand blev i nat stukket med en kniv i halsen i Jomfru Ane Gade i Aalborg.